joelniklaus/EU_Wikipedias huggingface dataset:
Pátroklos (saari)

Pátroklos () eli Gaïdouronísi (Γαϊδουρονήσι), antiikin aikana Patroklū Kharaks () tai Kopros (), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Soúnion niemen eteläkärjen edustalla. Saaren pinta-ala on 2,8 neliökilometriä ja se on asumaton (vuonna 2011). Hallinnollisesti Pátroklos kuuluu Saronikóksen kuntaan, Itä-Attikan alueyksikköön ja Attikan alueeseen.

Saaren antiikin ajalle palautuvan nimen sanottiin olevan peräisin Ptolemaios II:n laivastoa komentaneesta Patrokloksesta, joka rakennutti sinne linnoituksen.

Lähteet 

Argo-Saroniset saaret
Saronikós
Plateiá (Argolis)

Plateiá (; myös Platiá) on pieni Kreikan saari, joka kuuluu Argo-Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla. Saaren pinta-ala on 1,8 neliökilometriä ja se on asumaton (vuonna 2011). Hallinnollisesti Plateiá kuuluu Náfplion kuntaan, Argoliksen alueyksikköön ja Peloponnesoksen alueeseen.

Saaren etäisyys rannikosta on noin 1,5 meripeninkulmaa (noin 2,8 kilometriä). Sen luoteispuolella sijaitsee Rómvin saari.

Lähteet 

Argo-Saroniset saaret
Náfplio
Revythoúsa

Revythoúsa (; myös Revithoúsa) on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Salamiin saaren ja Megariin rannikon välissä. Saaren pinta-ala on 1,8 neliökilometriä ja se on asumaton (vuonna 2011). Hallinnollisesti Revythoúsa kuuluu Salamiin kuntaan, Saarten alueyksikköön ja Attikan alueeseen.

Lähteet 

Argo-Saroniset saaret
Salamis
Khorramabad

Khorramabad, (, Khorram Abād, Khoramabad, Khurramābād tai Khur Ramābād) on Iranin Lorestanin maakunnan pääkaupunki.

Khorramabadin väkiluku on kehittynyt seuraavasti: 272 815 (1996), 333 945 (2006) ja 348 216 asukasta (2011).

Lähteet

Aiheesta muualla 

 Khorramābād, Iran  (britannica.com)

Iranin kaupungit
Ypsilí

Ypsilí (; transl. myös Ipsilí) on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on noin 0,52 neliökilometriä ja se on asumaton (vuonna 2011). Hallinnollisesti Ypsilí kuuluu Aíginan kuntaan, Saarten alueyksikköön ja Attikan alueeseen.

Saaren länsipuolella sijaitsevat samaan saariryhmään kuuluvat Ágios Ioánnis ja Ágios Thomás.

Lähteet 

Aígina
Argo-Saroniset saaret
Oinoússes (Messenia)

Oinoússes (, ”Messenian Oinoússes”) on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Messenian etelärannikon edustalla. Hallinnollisesti saaret kuuluvat Pýlos-Néstoraksen kuntaan, Messenian alueyksikköön ja Peloponnesoksen alueeseen.

Saariryhmän suurimmat saaret ovat Schíza, Sapiéntza ja Venétiko. Näistä ainoastaan Sapiéntza on asuttu; vuonna 2011 siellä asui 2 asukasta. Saaret muodostavat Natura 2000 -verkostoon kuuluvan suojelualueen.

Saaret

Lähteet
Trizónia

Trizónia () on Kreikan saari, joka sijaitsee Korintinlahdessa Keski-Kreikan etelärannikolla Glyfádan, Chánian ja Spilián kylien edustalla. Se on Korintinlahden suurin saari. Saaren pinta-ala on 2,5 neliökilometriä ja asukasluku 64 (2011). Hallinnollisesti Trizónia kuuluu Dorídan kuntaan, Fokiin alueyksikköön ja Keski-Kreikan alueeseen. 

Trizónian kylä sijaitsee luonnonsatamalahdessa saaren itärannikolla. Saaren erottaa mantereesta noin 480 metriä leveä salmi. Mantereella sijaitsevat Chánia ja Spiliá kuuluvat saaren kanssa samaan Trizónian kyläyhdyskuntaan (Τοπική Κοινότητα Τριζονίων, Topikí Koinótita Trizoníon).

Lähteet 

Dorída
Korintinlahden saaret
Park&Suites Arena

Park&Suites Arena on vuonna 2010 avattu areena Montpellier’ssa, Ranskassa. Urheilutapahtumissa sen katsojakapasiteetti on noin 10 000. Areenan käyttäjiin kuuluu käsipalloseura Montpellier Agglomération Handball.

Areenalla järjestettiin rytmisen voimistelun vuoden 2011 MM-kilpailut, telinevoimistelun EM-kilpailut 2015 ja koripallon vuoden 2015 EM-kilpailujen yksi alkulohko.

Lähteet

Aiheesta muualla 
 Areenan kotisivut  

Urheiluhallit
Montpellier’n urheilu
Laahajoki

Laahajoki on Jyväskylän Puuppolassa sijaitseva joki, joka laskee Korttajärvestä Alvajärveen. Sen rantaviivan pituus on 0,8 kilometriä. Laahajokea ruopattiin laivaliikenteen vuoksi. Laahajoki on ollut Palokan kylän pohjoinen raja.

Lähteet 

Jyväskylän joet
Linnakankaan koulu

Linnakankaan koulu on Kempeleen Linnakankaan asuinalueella sijaitseva peruskoulu. Koulu sijaitsee noin neljä kilometriä kunnan keskustaajamasta itään. Koulussa annetaan esiopetusta, ja perusopetusta luokka-asteille 1–9. Koulun rehtorina toimii Timo Kalermo. 

Koulurakennuksessa toimivat peruskoulun lisäksi liikuntasali, nuorisotilat, asukastupa ja Linnakankaan lähikirjasto. Kyseistä rakennusta edellä mainituista kutsutaan yhdessä muodostaen myös Linnakangastaloksi.

Historia
Rakentaminen aloitettiin huhtikuussa 2007. Suunnittelusta vastasivat Arkkitehtitoimisto Väisänen Oy:n arkkitehdit Veli Kulusjärvi ja Susanna Uhari. Rakennus oli suunnitteilla rakentaa jo muutama vuosi aiemmin, mutta hanke viivästyi valtionavun saamisen takia. Rakennus otettiin käyttöön heinäkuussa 2008.

Rakennusta laajennettiin vuonna 2018. Laajennuksen jälkeen koulu palvelee 700 oppilasta luokilla 1-9.

Lähteet

Suomen peruskoulut
Kempeleen oppilaitokset
Kempeleen rakennukset ja rakennelmat
Antípaxos

Antípaxos () eli Antípaxoi (Αντίπαξοι; myös Antípaxi) on Kreikan saari, joka kuuluu Jooniansaarten saariryhmään ja tarkemmin Paxoín saariin. Saaren pinta-ala on 4.1 neliökilometriä ja asukasluku 20 (vuonna 2011). Hallinnollisesti Antípaxos kuuluu Paxoín kuntaan, Korfun alueyksikköön ja Jooniansaarten alueeseen.

Antípaxos sijaitsee noin 1,6 meripeninkulmaa (noin 3 kilometriä) kaakkoon Paxoín saarten pääsaaresta Paxóksesta. Saaret sijaitsevat Korfun kaakkoispuolella noin 8,6 meripeninkulmaa (noin 16 kilometriä) Epeiroksen rannikosta länteen. Antípaxoksesta kauemmas kaakkoon sijaitsee Lefkas. Saaren ainoa asutus on Antípaxoksen kylä.

Lähteet

Aiheesta muualla 

Jooniansaaret
Paxoí
Árpyia

Árpyia (; myös Árpiia; ”Harpyia”) on Kreikan saari, joka kuuluu Jooniansaarten saariryhmään ja tarkemmin Strofadeihin. Se sijaitsee Zákynthoksesta etelään Stamfánin saaren luoteispuolella. Saaren pinta-ala on 0,1 neliökilometriä ja se on asumaton (vuonna 2011). Hallinnollisesti Árpyia kuuluu Zákynthoksen kuntaan, Zákynthoksen alueyksikköön ja Jooniansaarten alueeseen.

Jooniansaaret
Zákynthos
Diapontiset saaret

Diapontiset saaret () on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Korfun saaren luoteispuolella. Saarten asukasluku on 1 419 (vuonna 2011). Saariryhmän pääsaaret ovat Othonoí, Ereikoússa ja Mathráki, jotka ovat asuttuja. Lisäksi saariryhmään kuuluu lukuisia pienempiä asumattomia saaria. Hallinnollisesti saaret kuuluvat Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen.

Saaret

Lähteet
Kastós

Kastós () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 5,901 neliökilometriä ja asukasluku 80 (vuonna 2011).

Hallinnollisesti Kastós kuuluu Lefkaksen kuntaan, Lefkaksen alueyksikköön ja Jooniansaarten alueeseen. Vuodesta 2011 lähtien Kastós muodostaa oman Lefkaksen kuntaan kuuluvan kunnallisyksikkönsä, Kastóksen kunnallisyksikön (Δημοτική Ενότητα Καστού, Dimotikí Enótita Kastoú). Aiemmin saari muodosti itsenäisen kyläkunnan nimeltä Kastóksen kyläkunta. Saaren pääkylä ja ainoa asutus on Kastóksen kylä.

Saaren pohjoispuolella sijaitsee Kálamoksen saari ja kauempana luoteessa Meganísi ja Lefkas.

Lähteet 

Lefkas
Tilevoḯdes
Mákri

Mákri () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Achelóos-joen suun edustalla. Saaren pinta-ala on 0,983 neliökilometriä ja se on asumaton (vuonna 2011). Hallinnollisesti Mákri kuuluu Ithakan kuntaan, Ithakan alueyksikköön ja Jooniansaarten alueeseen. Saaren länsipuolella sijaitsee Vromónaksen saari, koillispuolella Petalás ja kaakkoispuolella Oxeía.

Lähteet 

Ekhinadit
Ithaka
Mathráki

Mathráki () on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 3,1 neliökilometriä ja asukasluku 329 (vuonna 2011).

Hallinnollisesti Mathráki kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Vuodesta 2011 lähtien Mathráki muodostaa oman Korfun kuntaan kuuluvan kunnallisyksikkönsä, Mathrákin kunnallisyksikön (Δημοτική Ενότητα Μαθρακίου, Dimotikí Enótita Mathrakíou). Aiemmin saari muodosti itsenäisen kyläkunnan nimeltä Mathrákin kyläkunta. Saaren pääkylä on Mathrákin kylä.

Lähteet

Aiheesta muualla 

 Μαθράκι . Saaren verkkosivut. 

Diapontiset saaret
Othonoí

Othonoí (; myös Othoní) on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 10,8 neliökilometriä ja asukasluku 392 (2011).

Hallinnollisesti Othonoí kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Vuodesta 2011 lähtien Othonoí muodostaa oman Korfun kuntaan kuuluvan kunnallisyksikkönsä, Othonoín kunnallisyksikön (Δημοτική Ενότητα Οθωνών, Dimotikí Enótita Othonón). Aiemmin saari muodosti itsenäisen kyläkunnan nimeltä Othonoín kyläkunta.

Saaren pääkylä ja satama on Ámmos eli Othonoín kylä, joka sijaitsee saaren etelärannikolla. Saaren muita kyliä ovat Chorió, Dáfni, Kasimátika ja Mastorátika.

Lähteet

Aiheesta muualla 

Diapontiset saaret
Pontikós

Pontikós () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,736 neliökilometriä ja se on asumaton (vuonna 2011). Hallinnollisesti Pontikós kuuluu Ithakan kuntaan, Ithakan alueyksikköön ja Jooniansaarten alueeseen.

Lähteet 

Ekhinadit
Ithaka
Prováti

Prováti () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 1,21 neliökilometriä ja se on asumaton (vuonna 2011). Hallinnollisesti Prováti kuuluu Ithakan kuntaan, Ithakan alueyksikköön ja Jooniansaarten alueeseen.

Lähteet 

Ekhinadit
Ithaka
Sfaktiría

Sfaktiría (), antiikin Sfakteria (, ) ja Sfagia/Sfagiai (, ), on Kreikan saari, joka kuuluu Jooniansaarten saariryhmään ja sijaitsee Joonianmeressä Peloponnesoksen niemimaan länsirannikolla Pýloksen kaupungin edustalla. Saaren pinta-ala on 3,2 neliökilometriä ja se on asumaton (vuonna 2011). Hallinnollisesti Sfaktiría kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen.

Historiassa Sfakteria muistetaan paikkana, johon ateenalaiset motittivat spartalaiset torjuttuaan näiden hyökkäyksen Pylokseen. Tämä johti pitkään piiritykseen ja Sfakterian taisteluun, joka käytiin vuonna 425 eaa.

Saari on suojeltu lintudirektiivin mukaisena Natura 2000 -alueena yhdessä sen pohjoispuolisen Giálovan laguunin kanssa.

Lähteet

Aiheesta muualla 

Jooniansaaret
Kreikan Natura-alueet
Pýlos-Néstoras
Sofía (saari)

Sofía () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 1 neliökilometriä ja se on asumaton (vuonna 2011). Hallinnollisesti Sofía kuuluu Sámin kuntaan, Kefalonián alueyksikköön ja Jooniansaarten alueeseen.

Lähteet 

Ekhinadit
Sámi
GP-5

GP-5 () on Neuvostoliitossa vuosina 1970–1989 valmistettu kaasunaamari. Naamari koostuu koko pään peittävästä kumisesta hupusta ja suodattimesta.

Historia 
Alun perin GP-5 suunniteltiin suojaamaan kantajaa radioaktiiviselta ydinlaskeumalta ja kylmän sodan aikana naamareita toimitettiin useimpiin väestönsuojiin. Puolassa kokeiltiin, kykeneekö naamari oikeasti suojaamaan ABC-tilanteessa. Naamari suoritui melko hyvin ja todettiin, että GP-5 kykenee suojaamaan tällaisessa tilanteessa 24 tunnin ajan. GP-5 tuli tunnetuksi sen laajasta käytöstä Tšernobylin ydinvoimalaonnettomuudessa.

Keräily 
GP-5 on erittäin suosittu kaasunaamari keräilijöiden keskuudessa edullisen hintansa, sekä ensimmäistä- ja toista maailmansotaa jäljittelevän tyylinsä ansiosta (pyöreät linssit). Naamaria maahantuo Suomeen Varusteleka.

Asbesti ja GP-5 
Vuonna 2013 asbestilaboratorio löysi suodattimen puuvillakerroksesta 7,5 prosenttia asbestia.
On väitetty suodattimen olleen suunniteltu niin, että asbestia ei tule sisäänhengittäessä, jos suodatin ei ole vain vaurioitunut.

Lähteet

Aiheesta muualla

Suojavarustus
Naamarit
Thýmaina

Thýmaina (; myös Thímena) on Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Saaren pinta-ala on 10,071 neliökilometriä ja asukasluku 136 (vuonna 2011). Hallinnollisesti Thýmaina kuuluu Foúrnoi Korseónin kuntaan, Ikarían alueyksikköön ja Pohjois-Egean saarten alueeseen.

Thýmaina sijaitsee aivan saariryhmän pääsaaren Foúrnoin länsipuolella sen ja Ikarían välissä.

Lähteet 

Foúrnoi Korseón
Pohjoisen Egean saaret
Judit Nederström-Lundén

Judit Amanda Nederström-Lundén (26. lokakuuta 1898 Hanko – 17. marraskuuta 1984 Turku) oli suomalainen kirjanpitäjä ja Suomen kansan demokraattisen liiton kansanedustaja.

Nederström-Lundénin vanhemmat olivat liikemies Gustaf Henrik Nederström ja Alma Sofia Dahlström. Hän kävi keskikoulun ja kauppaopiston ja oli Osuusliike Tarmolan palveluksessa Turussa kirjanpitäjänä ja vt. konttoripäällikkönä vuosina 1916–1958.

Nederström-Lundén oli Suomen kansan demokraattisen liiton kansanedustajana 1951–1966 edustaen Turun läänin eteläistä vaalipiiriä. Hän toimi presidentin valitsijamiehenä vuosien 1925, 1950, 1956, 1962 ja 1968 presidentinvaaleissa. Nederström-Lundén oli Turun kaupunginvaltuuston ja kaupunginhallituksen jäsenenä ja hän oli myös Pohjoismaiden neuvoston Suomen valtuuskunnan jäsenenä. 

Nederström-Lundén oli naimisissa vuodesta 1930 Alvar Ferdinand Lundénin kanssa.

Lähteet

Aiheesta muualla 
 Presidentti Urho Kekkosen EEC-vapaakauppasopimukseen liittyvä kirje Nederström-Lundénille marraskuulta 1973

Kansanedustajat
Turun kaupunginvaltuutetut
SKDL:ssä vaikuttaneet henkilöt
Varsinais-Suomen vaalipiiri
Vuonna 1898 syntyneet
Vuonna 1984 kuolleet
Ramiro Cortés

Ramiro P. Cortés Molteni (s. 1931) on uruguaylainen kilpauransa päättänyt koripalloilija.

Cortés saavutti Uruguayn koripallomaajoukkueen pelaajana olympiapronssia Melbournesta 1956.

Lähteet 
 Ramiro Cortés Bio, Stats and Results  Olympics at Sports-Reference.com 
 Profiili fiba.com

Viitteet 

Uruguaylaiset koripalloilijat
Uruguaylaiset olympiamitalistit
Vuonna 1931 syntyneet
Mahdollisesti elävät henkilöt
Richard Brixel

Richard Brixel (s. 12. joulukuuta 1943 Tukholma, Ruotsi) on ruotsalainen kuvanveistäjä. Brixel opiskeli Tukholman yliopistossa vuosina 1963–1968 ja Ruotsin kuninkaallinen taideakatemiassa 1967–1973.

Lähteet 
 bukowskis.com: Richard Brixel

Elävät henkilöt
Vuonna 1943 syntyneet
Ruotsalaiset kuvanveistäjät
Trabzonin maakunta

Trabzonin maakunta () on Turkin maakunta, joka sijaitsee maan koillisosassa Mustanmeren rannikolla. Maakunnan eteläosassa kohoavat Pontiset vuoret. Maakunnan hallinnollinen keskus on Trabzon.

Maakunnan pinta-ala on 4 628 neliökilometriä ja väkiluku 766 782 (2014).

Artvinin maakunta kuuluu Turkin teentuotantoalueisiin.

Piirikunnat

Trabzonin maakunta on jaettu 18 piirikuntatason yksikköön seuraavasti.

Trabzon (Ortahisar)
    Akçaabat
    Araklı
    Arsin
    Beşikdüzü
    Çarşıbaşı
    Çaykara
    Dernekpazarı
    Düzköy

    Hayrat
    Köprübaşı
    Maçka
    Of
    Şalpazarı
    Sürmene
    Tonya
    Vakfıkebir
    Yomra

Kuvia

Lähteet

Aiheesta muualla

Thomas Brinkhoff: Turkey - Trabzon  (citypopulation.de)

Turkin maakunnat
Şırnakin maakunta

Şırnakin maakunta () on Turkin maakunta, joka sijaitsee maan kaakkoisosassa Syyrian ja Irakin rajalla. Maakunnan hallinnollinen keskus on Şırnak.

Maakunnan pinta-ala on 7 078 neliökilometriä ja väkiluku 488 966 (2014).

Şırnakin maakunta kuuluu Turkin kurdialueisiin. Turkin hallituksen oman maansa kurdialueille kesällä 2015 kohdistamien pommitusten seurauksena myös kurdikapinalliset (PKK) ovat ryhtyneet väkivallantekoihin esimerkiksi tienvarsimiinoin myös Şırnakin maakunnassa, jonka seurauksena Turkin sotilaita ja poliiseja on kuollut.

Piirikunnat

Trabzonin maakunta on jaettu seitsemään piirikuntatason yksikköön seuraavasti:

 Beytüşşebap
 Cizre
 Güçlükonak
 İdil

 Merkez (hallintokeskus: Şırnak)
 Silopi
 Uludere

Kuvia

Lähteet

Aiheesta muualla

 PKK attack in southeast Turkey leaves three soldiers dead (video, 30.7.2015)  (reuters.com)

Turkin maakunnat
Paskolammi

Paskolammi tai Paskolampi voi tarkoittaa seuraavia vesiä:

Paskolammi 
Paskolammi, lampi Asikkalassa
Paskolammi, lampi Hämeenkyrön Laitilassa
Paskolammi, lampi Hämeenlinnan Rengossa
Paskolammi, järvi Juupajoella
Paskolammi, lampi Jämsän Suinulassa
Paskolammi, lampi Kurun Vehmaanperällä
Paskolammi, lampi Mikkelissä
Paskolammi, lampi Mänttä-Vilppulan Lahnajärvellä 
Paskolammi, lampi Mänttä-Vilppulan Laskunkylässä
Paskolammi, lampi Sastamalan Horniossa
Paskolammi, lampi Sastamalan Kärppälässä
Paskolammi, lampi Sastamalan Rautajoella
Paskolammi, lampi Tammelan Hirsijärvenkulmalla
Paskolammi, lampi Tammelan Hykkilässä
Paskolammi, lampi Tammelan Pikonkorvessa
Paskolammi, lampi Tammelan Torrossa
Paskolammi, lampi Tampereen Terälahdessa
Paskolammi, lampi Tampereen Velaatassa
Paskolammi, lampi Urjalan Mikkolankankaalla
Paskolammi, lampi Virtain Nuuttilassa
Paskolammi, lampi Virtain Paavolanperällä
Paskolammi, lampi Ylöjärvellä ja Viljakkalassa

Paskolampi 
 Paskolampi, lampi Hirvensalmen Kompassa
 Paskolampi, lampi Hirvensalmen Puulasalossa
 Paskolampi, lampi Joutsan Laitjärvellä
 Paskolampi, lampi Jyväskylän Kuikassa
 Paskolampi, lampi Kangasniemellä
 Paskolampi, lampi Keuruulla
 Paskolampi, lampi Kihniössä
 Paskolampi, lampi Konneveden Rossinkylässä
 Paskolampi, lampi Kouvolassa ent. Jaalan kunnan alueella
 Paskolampi, lampi Laukaassa
 Paskolampi, lampi Lemin Kortteisissa
 Paskolampi, lampi Mäntyharjussa lähellä Halmeniemeä
 Paskolampi, lampi Mäntyharjun Kousassa
 Paskolampi, lampi Nokian Tottijärvellä
 Paskolampi, lampi Parkanon Yliskylässä
 Paskolampi, järvi Perhossa lähellä Salamajärveä 
 Paskolampi, lampi Pertunmaan Hatisissa
 Paskolampi, lampi Pertunmaan Koirakivellä
 Paskolampi, lampi Pertunmaan Kuortissa
 Paskolampi, lampi Sysmässä
 Paskolampi, lampi Toivakassa 
 Paskolampi, järvi Viitasaaren Kuhalankylässä
 Paskolampi, lampi Ylöjärven Itä-Aureella
 Paskolampi, lampi Ylöjärven Poikeluksessa
 Paskolampi, lampi Ähtärin Mäkikylässä
 Paskolampi, lampi Ähtärin Tempakassa

 Ala-Paskolampi, lampi Mäntyharjun Kousassa
 Iso Paskolampi, lampi Kinnulan Naaraperällä
 Iso Paskolampi, lampi Äänekoskella

Järvien täsmennyssivut
Juho Hellberg

Juho Vihtori Hellberg (11. marraskuuta 1864 Helsinki – 27. syyskuuta 1933 Akaa) oli suomalainen tehtailija, kirjapainonomistaja ja varhaisen työväenliikkeen aktiivi. Hänet tunnettiin Heikki Lindroosin ohella 1890-luvun tamperelaisen työväenliikkeen toisena merkittävänä johtohahmona.

Työväenliikkeen vaikuttaja 
Varsinaiselta ammatiltaan Juho Hellberg oli itseoppinut kirjanpainaja. Hänen isänsä oli kotoisin Lopelta, mutta Hellberg syntyi itse Helsingissä, josta hän muutti Tampereelle vuonna 1890. Vuonna 1893 Hellberg valittiin Tampereen Ulkotyöväenyhdistyksen ensimmäiseksi puheenjohtajaksi. Hellbergin aikana se siirtyi porvarillisesta wrightiläisyydestä kohti radikaalimpaa sosialismia, johon hän oli tutustunut jo vuosikymmenen alussa. Ulkotyöväenyhdistyksen puheenjohtajana Hellberg toimi vuoteen 1907 saakka. Vuosina 1900–1901 hän oli myös Tampereen Työväenyhdistyksen puheenjohtajana sekä Raittiusyhdistys Taiston pitkäaikaisena puheenjohtajana 1891–1906.

Vuonna 1899 Hellberg osallistui Suomen Työväenpuolueen perustavaan kokoukseen ja hänet valittiin myös sen ensimmäiseen puoluehallitukseen. Samana vuonna Hellberg oli mukana perustamassa Kansan Lehteä, jota painettiin hänen kirjapainossaan. Vuotta myöhemmin tamperelainen työväenliike jakaantui osittain kahteen eri leiriin Hellbergin ja lehden toimituskuntaan kuuluneen Kössi Koskisen riitojen takia. Erimielisyydet lehden sisällöstä johtivat lopulta Koskisen erottamiseen, mikä taas heikensi Hellbergin asemaa kaupungin työväenyhdistyksissä.

Tehtailijana 
Vuonna 1903 Hellberg perusti Toijalan Tapettitehdas Oy:n yhdessä kauppias Anselm Saarisen ja kirjanpainaja Emil Syrenin kanssa. Kolme vuotta myöhemmin hän muutti pysyvästi Toijalaan ja hylkäsi samalla työväenaatteen siirtymällä nuorsuomalaisten riveihin. Uudella kotipaikkakunnallaan Hellberg nousi nopeasti paikallisten merkkihenkilöiden joukkoon. 1910-luvulla hän rakennutti kesänviettopaikakseen Terisjärven rannalle ns. Helpiön huvilan, joka myöhemmin on ollut muun muassa Toijalan kaupungin omistuksessa. Vuonna 1923 Juho ja puolisonsa Mimmi Hellberg puolestaan lahjoittivat Toijalaan Suomen ensimmäisen maaseudulle rakennetun lastentalon.

Perhe 
Juho Hellbergin puolison Mimmi Kärkösen (1872–1937) isä oli muun muassa Tampereen ensimmäisenä kirjastonjohtajana toiminut Tapani Kärkönen. Parsikunnalle syntyi yhteensä kahdeksan lasta, joista neljä kuoli jo alle vuoden ikäisenä. Juho Hellbergin kuoleman jälkeen Toijalan Tapettitehtaan omistajiksi tulivat hänen poikansa Jonni (1902–1973) ja Mauno (1904–1983) Helpiö, jotka olivat suomentaneet sukunimensä vuonna 1927. Jonnin puoliso Kyllikki Helpiö (1906–2001) puolestaan tunnettiin Toijalassa merkittävänä kulttuuri- ja järjestövaikuttajana.

Lähteet 

Suomalaiset ammattiyhdistysjohtajat
Suomalaiset liikemiehet
Suomalaiset sosialistit
Vuonna 1864 syntyneet
Vuonna 1933 kuolleet
Antto Terras

Antto Terras  (s. 1973 Tallinna, Viron SNT) on virolaissyntyinen suomalainen kirjailija ja koomikko. Hän on opiskellut Tampereen yliopistossa teatterialaa, mutta työskennellyt sen jälkeen päätoimisena myymäläetsivänä. Stand-up-koomikkona hän on esiintynyt sekä lavalla että televisiossa. Lisäksi hän työskentelee viron kielen oikeustulkkina.

Teokset 
Terraksen esikoisteos Stockmann Yard ilmestyi elokuussa 2015 ja käsittelee humoristisesta näkökulmasta myymäläetsivän työtä. Hän on tehnyt aiheesta myös näytelmän Turun linnateatteriin. Vuonna 2016 Linnateatterissa sai ensi-iltansa Terraksen kirjoittama näytelmä Myyntimies Berthold. Lokakuussa 2017 ilmestyi Pilkkuun asti. Baarimestarin muistelmat -teos. Kesäkuussa 2019 Into Kustannus julkaisi Terrakselta teoksen Tallinnan tappajat - Viron veriset vuodet. Vuonna 2020 Into Kustannus julkaisi teoksen Viro Sensuroimaton. Lokakuussa 2021 Into Kustannus julkaisi Terraksen teoksen Radio Suomipop - Suomalaisuuden soundtrack -juhlakirja 20 v. Vuonna 2021 Into Kustannus julkaisi myös teoksen Tallinnan tappajat 2&3.

Lähteet 

Suomen virolaiset
Suomalaiset kirjailijat
Suomalaiset koomikot
Vuonna 1973 syntyneet
Elävät henkilöt
Samuli Nieminen

Juha Samuli Nieminen (s. 24. elokuuta 1996 Porvoo) on suomalainen koripalloilija.

Porvoon Tarmon kasvatti Nieminen nousi kasvattajaseuransa Korisliigassa pelanneeseen edustusjoukkueeseen vuonna 2011 pelaten viisi ottelua 1,6 pisteen ottelukohtaisella keskiarvolla. Vuodesta 2012 lähtien hän pelasi miesten I-divisioonan HBA-Märskyssä. Marraskuussa 2015 Niemisen uutisoitiin siirtyvän syksyksi 2016 stipendiurheilijaksi Stephen F. Austin State Universityyn.

Vuonna 2013 Nieminen kutsuttiin ainoana suomalaisena Basketball Without Borders -leirille Portugaliin.

Nieminen on pelannut kymmeniä nuorten maaotteluita. Nieminen ei kuulunut miesten vuoden 2015 alkuperäiseen maajoukkueryhmään, mutta hän kuului maajoukkueen kokoonpanoon valmistavassa maaottelussa Ranskaa vastaan. Nieminen ei saanut ottelussa peliaikaa.

Nieminen valittiin Suomen alle 20-vuotiaiden EM-kisajoukkueeseen vuoden 2016 EM-kotikisoihin.

Pelityyli ja ominaisuudet 

HBA:ssa pelatessaan Niemistä käytettiin etenkin pallottomana korintekopaikkoihin hakeutujana sekä korille ajoissa että heittäjänä. Nieminen itse on kertonut pitävänsä esikuvanaan monipuolisesti pelaavaa ranskalaista Nicolas Batumia.

Lähteet 
 Samuli Nieminen: ”Mun pelini perustuu atleettisuuden ja heittovoiman varaan” Suomen Koripalloliitto 28.6.2016.
 Samuli Nieminen  Suomen Koripalloliitto
 Maajoukkuetilastot  Suomen Koripalloliitto
 Samuli Nieminen basketball profile eurobasket.com 
 Profiili fiba.com

Viitteet 

Suomalaiset koripalloilijat
Vuonna 1996 syntyneet
Elävät henkilöt
Kyrá Panagiá

Kyrá Panagiá (; myös Kirá Panagiá; ”Neitsyt Maria”) on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen koillispuolella. Saaren pinta-ala on 25 neliökilometriä ja asukasluku 2 (2011). Hallinnollisesti Kyrá Panagiá kuuluu Alónnisoksen kuntaan, Sporadien alueyksikköön ja Thessalian alueeseen.

Kyrá Panagiá on Pohjoisten Sporadien pohjoisimpia saaria. Sen koillispuolella sijaitsee Gioúran saari ja länsipuolella Gramméza ja Pipéri. Saaren nimi viittaa Neitsyt Mariaan.

Lähteet 

Alónnisos
Pohjoiset Sporadit
Ríneia (Sporadit)

Ríneia (; myös Rínia) eli Eriniá (Ερηνιά) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen länsipuolella Válaxan ja Skyropoúlan saarten välissä. Saaren pinta-ala on 0,533 neliökilometriä ja se on asumaton (vuonna 2001). Hallinnollisesti Ríneia kuuluu Skýroksen kuntaan, Euboian alueyksikköön ja Keski-Kreikan alueeseen.

Pohjoiset Sporadit
Skýros
Skyropoúla

Skyropoúla (; myös Skiropoúla) on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen saaren länsipuolella sen ja Euboian välissä. Saaren pinta-ala on 3,8 neliökilometriä ja se on asumaton (vuonna 2011). Hallinnollisesti Skyropoúla kuuluu Skýroksen kuntaan, Euboian alueyksikköön ja Keski-Kreikan alueeseen. Saaren nimi tarkoittaa ”Pientä Skýrosta”.

Lähteet 

Pohjoiset Sporadit
Skýros
EHC Freiburg

EHC Freiburg on saksalainen jääkiekkojoukkue Freiburgin kaupungista. Joukkue on perustettu 1984 ja se pelaa maan toiseksi korkeimmalla sarjatasolla DEL 2ssa. Joukkue on muutamia satunnaisia kausia lukuun ottamatta pelannut alemmille sarjatasoilla. Maan pääsarjassa DEL-liigassa joukkue on pelannut perustamisen alussa muutaman kauden ajan sekä muutaman kerran 2000-luvulla. Vuonna 2011 nimellä Wölfe Freiburg pelannut joukkue teki konkurssin, jonka johdosta seura tiputettiin maan alimmalle tasolle. Uuden joukkueen nousu takaisin ylemmäs on tapahtunut nopeasti ja seura onnistui nousemaan kauden 2014-2015 päätteeksi karsinnoista DEL 2-liigaan.

Pelaajat

Joukkueenjohto
 Päävalmentaja: Robert Hoffmann 
 Apuvalmentaja: Petr Bares 
 Puheenjohtaja: Michael Müller 
 Urheilutoimenjohtaja: Peter Salmik 

Lähde: EliteProspects

Lähteet

Aiheesta muualla
Viralliset kotisivut

Saksalaiset jääkiekkoseurat
Halt and Catch Fire

Halt and Catch Fire on  yhdysvaltalainen draamasarja, jonka ovat luoneet Christopher Cantwell ja Christopher C. Rogers. Sarjan ensimmäinen kausi sijoittuu vuoteen 1983 ja kertoo kotitietokoneiden synnystä.

Juoni 
Ensimmäisellä kaudella Joe MacMillan (Lee Pace) pestautuu Cardiff Electric -yritykseen. MacMillan lyöttäytyy it-insinööri Gordon Clarkin (Scoot McNairy) kanssa yhteen ja alkaa rakentamaan tietokonetta, joka haastaisi IBM-yhtiön PC-koneen. He saavat selville IBM:n koneiden BIOS-koodin takaisinmallinnuksen avulla. Saatuaan selville asian, IBM uhkaa Cardiff Electriciä oikeustoimilla jos he rakentavat identtisen koneen käyttäen MacMillanin ja Clarkin selvittämää koodia. Niinpä he palkkaavat ohjelmoija Cameron Howen (Mackenzie Davis) avukseen koodaamaan IBM PC -kloonin BIOS:n.

Toisella ja kolmannella kaudella keskitytään Cameronin ja Gordonin vaimon Donnan (Kerry Bishé) luotsaamaan startup-yritykseen. Cardiff Electric -yritys on myyty ja sen työntekijät ovat siirtyneet muualle. Osa uuteen yritykseen. Cameron perusti tämän Mutiny-nimisen verkkopelialan yrityksen, jonka palkkalistoille Donna siirtyy erottuaan TI:ltä. Yritys kamppailee mm. rahoituksien, verkko-ongelmien kuin työvoiman riittävyyden kanssa.

Jaksot

1. tuotantokausi (2014)

2. tuotantokausi (2015)

3. tuotantokausi (2016)

4. tuotantokausi (2017)

Aiheesta muualla 
 Virallinen sivusto 
 

2010-luvun televisiosarjat
Yhdysvaltalaiset draamasarjat
AMC:n televisio-ohjelmat
Bianca (nimi)

Bianca on alkujaan italialainen, nykyisin muissakin maissa esiintyvä naisen etunimi. Nimi on latinalaisen Blanca-nimen italialainen vastine ja johtuu latinan puhdasta ja kirkasta tarkoittavasta sanasta blanca.

Viime vuosi­kymmeninä nimi on tullut käyttöön Suomessakin. Vuoden 2019 loppuun mennessä se on Digi- ja väestötietoviraston tietojen mukaan annettun noin 550 henkilölle, joista valta­osa on vuoden 1980 jälkeen syntyneitä. Nimi lisättiin suomen­ruotsalaiseen kalenteriin vuonna 2015, mistä lähtien Biancan nimipäivä on 14. elokuuta.

Tunnettuja Biancoja 

 Bianca Ambrosetti (1914–1929), italialainen voimistelija
 Bianca Andreescu (s. 2000), kanadalainen tennispelaaja 
 Bianca Beauchamp (s. 1977), kanadalainen glamour-malli
 Bianca Belair (s. 1989), yhdysvaltalainen showpainija 
 Bianca Botto (s. 1991), perulainen tennispelaaja
 Bianca Del Rio,  oik. Roy Haylock (s. 1975), yhdysvaltalainen näyttelijä, koomikko, puvustaja ja drag queen
 Bianca Ghelber, o.s. Perie (s. 1990), romanialainen moukarinheittäjä
 Bianca Jagger (s. 1945), nicaragualainen näyttelijä ja kansalaisoikeusaktivisti
 Bianca Knight (s. 1989), yhdysvaltalainen pikajuoksija 
 Bianca Lawson (s. 1979), yhdysvaltalainen näyttelijä 
 Bianca Morales (s. 1966), suomalainen jazz- ja poplaulaja
 Bianca Ryan (s. 1994), yhdysvaltalainen laulaja
 Bianca Schmidt (s. 1990), saksalainen jalkapalloilija 
 Bianca Van Varenberg (s. 1990), yhdysvaltalainen näyttelijä
 Bianca Wahlgren Ingrosso (s. 1994), ruotsalainen bloginpitäjä
 Bianca Walkden (s. 1991), englantilainen taekwondoin ja maailmanmestari

Kuvitteellisia Biancoja 

 Bianca Castafiore, Milanon satakieli, oopperalaulaja Tintti-sarjakuvissa

Lähteet

Aiheesta muualla 

Etunimet
Koufonísi (Lasíthi)

Koufonísi (), antiikin Leuke (, ”Valkoinen”), on Kreikan saari, joka kuuluu Kreetan saariin. Se sijaitsee Libyanmeressä Kreetan itäpään eteläpuolella. Saaren pinta-ala on 4,26 neliökilometriä ja se on asumaton (vuonna 2011). Hallinnollisesti Koufonísi kuuluu Siteían kuntaan, Lasíthin alueyksikköön ja Kreetan alueeseen.

Koufonísi on karu ja lähes puuton saari. Sen etäisyys Kreetan etelärannikosta on noin 3,2 meripeninkulmaa (noin 6 kilometriä). Saaren ympärillä on useita pienempiä saaria (mm. Makroúlo, Strongyló, Tráchila ja Mármara).

Antiikin Leuke oli merkittävä satamapaikka. Sen omistuksesta kiistelivät Itanos ja Hierapytna. Itanos sai sen haltuunsa vuonna 132. Saarella on paljon hellenistisen ja roomalaisen ajan raunioita, muun muassa teatterin ja temppelin rauniot. Sieltä on löydetty myös jäänteitä asutuksesta ja suurikokoisesta marmoripatsaasta. Saaren luolia on käytetty kappeleina bysanttilaisella ajalla. Saarella on suoritettu arkeologisia kaivauksia vuodesta 1976.

Saarelle tehdään turistiretkiä Kreetan etelärannikon Makrý Gialóksesta.

Lähteet 

Arkeologiset kohteet Kreikassa
Libyanmeren saaret
Siteía
Chersonísi

Chersonísi (; myös Hersonísi) eli Chersonísi Petalión (Χερσονήσι Πεταλιών) on Kreikan saari, joka kuuluu Euboian saariin ja tarkemmin Petalioí-saariin. Se sijaitsee Petaliónlahdessa Euboian saaren eteläkärjen länsipuolella. Saaren pinta-ala on 3,8 neliökilometriä ja se on asumaton (vuonna 2011). Hallinnollisesti Chersonísi kuuluu Kárystoksen kuntaan, Euboian alueyksikköön ja Keski-Kreikan alueeseen.

Chersonísi on Petalioí-saarten toiseksi suurin saari. Sen lounaispuolella sijaitsee suurempi Megalónisoksen saari ja länsipuolella joukko saariryhmän pienempiä saaria.

Lähteet 

Euboian saaret
Kárystos
Riley

Riley on englantilainen automerkki, jota valmistettiin vuosina 1898–1970. William Riley ja hänen neljä poikaansa perustivat vuonna 1898 autotehtaan Englannin Coventryyn.

Rileyt saavuttivat 1920–1930-luvuilla monia autokilpailujen voittoja.

Tehtaan valmistamat Riley-autot olivat teknisesti edistyksellisiä. Esimerkiksi vuonna 1927 esitellyssä Riley Nine -mallin moottorissa oli kaksi kannen yläpuolista akselia, vinoon sijoitetut venttiilit ja puolipallon muotoinen palotila. Tämä moottorin rakenne oli urheilullisten autojen esikuvana 1950-luvulle asti.

Riley RMF vuodelta 1953 sisälsi uuttaa tekniikaa, mutta ulkonäkö periytyi 1930-luvulta. RMF-mallissa oli 2,5 litran nelisylinterinen rivimoottori, jossa oli kaksi nokka-akselia. Vuodesta 1953 alkaen RMF:ssä oli nestetoimiset jarrut sekä hypoidityyppinen vetopyörästö. Ohjaus oli melko raskaskäyttöinen, huippunopeus 160 km/h. Kahdeksan vuoden aikana RMF-mallia myytiin 8960 kappaletta, joka juuri ylitti kannattavuusrajan.

Vuonna 1938 Riley-autotehdas joutui Morris-yhtymän haltuun, mutta Riley-autojen valmistus jatkui. Morris- ja Austin-autotehtaat yhdistyivät vuonna 1952. Tällöin Riley oli osa British Motor Corporationia ja yksi yhtymän automerkeistä. Rileyn valmistus loppui 1970.

Suomeen tuotiin muutamia Riley-autoja 1950- ja 1960-luvuilla, jolloin maahantuojana toimi myös Morrista edustanut Oy Voimavaunu Ab. Vuonna 1961 Riley 4/68 maksoi 1 085 000 markkaa, kun sitä vastaavan Morris Oxfordin hinta oli 900 000 markkaa. Rekisteritilastossa Riley ei yltänyt erikseen tilastoitujen autojen joukkoon. Vuoden 1999 lopussa Suomen ajoneuvorekisterissä oli vain kolme Riley-autoa.

Lähteet 

Brittiläiset automerkit
Claus Hjort Frederiksen

Claus Hjort Frederiksen (s. 4. syyskuuta 1947 Kööpenhamina) on tanskalainen poliitikko, joka edustaa liberaalia Venstre-puoluetta. Frederiksen toimi vuosina 2016–19 Tanskan puolustusministerinä. Aiemmin hän oli valtiovarainministeri vuosina 2009–2011 ja 2015–2016 sekä työministeri vuosina 2001–2009. Ennen ministerintehtäviä Frederiksen toimi pitkään Venstren puoluesihteerinä vuosina 1985–2001.

Frederiksen on valmistunut oikeustieteen kandidaatiksi 1972. Samana vuonna hän meni naimisiin ruotsalaissyntyisen Christina Hall Frederiksenin kanssa, jonka kanssa hänellä on kaksi aikuista poikaa.

Lähteet

Aiheesta muualla 

 Claus Hjort Frederiksenin kotisivut 

Tanskan puolustusministerit
Tanskan valtiovarainministerit
Tanskan työministerit
Elävät henkilöt
Vuonna 1947 syntyneet
Alternativet

Alternativet on tanskalainen vihreä puolue, jonka perusti marraskuussa 2013 entinen kulttuuriministeri Uffe Elbæk, joka oli aiemmin edustanut Radikaalia Venstreä.

Alternativet osallistui ensimmäisen kerran vaaleihin vuoden 2015 kansankäräjävaaleissa, missä se ylitti kahden prosentin äänikynnyksen saaden lähes viisi prosenttia äänistä ja yhdeksän paikkaa kansankäräjille. Puolue ajoi vaaliohjelmassaan muun muassa 30-tuntista työviikkoa ja täysin uusiutuvaan energiaan tukeutuvaa taloutta. Alternativetin puheenjohtaja Elbæk lupasi myös tukea sosiaalidemokraattien Helle Thorning-Schmidtiä pääministeriksi.

Vaalimenestys

Kansankäräjät

Euroopan parlamentti

Lähteet

Aiheesta muualla 
 Alternativet 

Tanskalaiset puolueet
Vihreät puolueet
Panhard Dyna X

Panhard Dyna X on vuosina 1948–1954 valmistettu etuvetoinen pikkuauto. Dyna X oli Panhardin ensimmäinen sodanjälkeinen henkilöautomalli, jota valmistettiin yhteensä noin 55 000 kappaletta. Auton suunnitteli J. A. Grégoire, joka oli etuvetotekniikan asiantuntija.

Suomessa oli vuoden 1955 lopussa noin 40 Dyna X -autoa noin sadan Panhardin autokannasta.

Dyna X:n moottori on kaksisylinterinen 745 cm³ bokserimoottori, teholtaan 23 kW eli 31 hevosvoimaa. Dyna X:stä on kaksi- ja nelioviset korimallit. Etuovet on saranoitu takaa, eli ne ovat niin sanottuja kaappariovia. Auton pituus oli korimallista riippuen 358–382 senttimetriä.

Lähteet

Aiheesta muualla 

1940-luvun autot
1950-luvun autot
Miesten Ykköspesis-kausi 2015



Miesten Ykköspesiksen sarjajärjestelmä 2015

Vuonna 2015 Ykköspesiksen runkosarjassa pelataan kaksinkertainen sarja ja kaksi valintakierroksen ottelua. Runkosarjan ottelumäärä on 24 ottelua.

Jatko-ottelut

Runkosarjan voittaja nousee suoraan Superpesikseen kaudelle 2016.

Runkosarjassa sijoille 2-5 sijoittuneet joukkueet pelaavat otteluparein (2-5 ja 3-4) pääsystä Ykköspesiksen nousukarsintoihin. Otteluparit pelataan paras viidestä -järjestelmällä ja kotietu on runkosarjassa paremmin sijoittuneilla joukkueilla.

Otteluparien voittajat pelaavat otteluparina suorasta noususta Superpesikseen. Ottelupari pelataan paras viidestä -järjestelmällä ja kotietu on runkosarjassa paremmin sijoittuneella joukkueella. Otteluparin voittaja nousee suoraan Superpesikseen ja otteluparin häviäjä pelaa superpesiskarsinnoissa.

Superpesiskarsinnat

Superpesiksen alempien pudotuspelien (11-12) häviäjä kohtaa Ykköspesiksen nousukarsintojen viimeisessä vaiheessa hävinneen joukkueen superpesiskarsinnoissa. Ottelupari pelataan paras viidestä -järjestelmällä. Kotietu on superpesisjoukkueella. Otteluparin voittaja pelaa Superpesiksessä ja otteluparin häviäjä Ykköspesiksessä kaudella 2016.

Runkosarja

Oulun Lippo nousee suoraan Superpesikseen kaudelle 2016.

Pudotuspelit

Välierät (paras viidestä)

Loppuottelu (paras viidestä)

Lopulliset sijoitukset

Katso myös
Ykköspesis
Superpesis-kausi 2015
Pesäpallo

Lähteet 

Pesäpallon Ykkössarjakaudet
Vuoden 2015 pesäpallo
Tieteen termipankki

Tieteen termipankki on suomalainen vuonna 2012 avattu wiki-muotoinen tietokanta, johon kootaan kaikkien Suomessa harjoitettavien tieteenalojen termistöjä. Termipankkia rakennetaan joukkoistamalla, tarkemmin sanottuna rajoitetun talkoistamisen (niche-sourcing) menetelmällä eli kunkin tieteenalan asiantuntijat vastaavat oman erikoisalansa termeistä ja niiden määritelmistä. Tietokantaa ylläpidetään Helsingin yliopiston humanistisessa tiedekunnassa ja sitä rahoittavat Suomen Akatemia ja Helsingin yliopisto. Hankkeen pilotteina vuosina 2011-2015 ovat toimineet kasvitieteen, kielitieteen ja oikeustieteen termistöt, mutta jo varhaisessa vaiheessa mukaan tuli myös muita tieteenaloja. Vuoden 2022 alussa Tieteen termipankissa on viitisenkymmentä aihealuetta ja yli 44 000 käsitesivua, jotka sisältävät jopa 300 000 termiä eri kielillä.

Katso myös
Euroopan interaktiivinen termipankki

Lähteet
 
 Pitkänen-Heikkilä, Kaarina: Kuulumisia Tieteen termipankista.  Terminfo 1/2012.

Viitteet

Kirjallisuutta
 
 Pitkänen-Heikkilä, Kaarina & Salo, Vanamo 2015. Tieteen termipankki tarvitsee kasviharrastajia. Lutukka 2/2015: 45–48.

Aiheesta muualla
 http://tieteentermipankki.fi/wiki/Termipankki:Etusivu
Tietokannat
Sanakirjat
Terminologia
Wikiyhteisöt
Helsingin yliopisto
Suomalaiset verkkosivustot
 HS 15.4.2014 Termipankki on aina auki
Yksinomainen talousvyöhyke

Yksinomainen talousvyöhyke (Exclusive economic zone, EEZ) tarkoittaa valtion yksinomaisessa hallinnassa olevaa merialuetta, johon kuuluvat sisäiset aluevedet, aluemeri ja sen ulkopuolella kansainvälisellä vesillä oleva mannerjalusta. Yksinomainen talousvyöhyke otettiin käyttöön YK:n kolmannessa 
merioikeuskonferenssissa 1982.

Yksinomainen talousvyöhyke jatkuu usealla merioikeusyleissopimuksen allekirjoittaneella maalla 200 meripeninkulman päähän rannikosta. Talousvyöhyke siis jatkuu paljon aluemerta laajemmalle. Valtiot sopivat yleensä keskenään merirajoistaan ja yksinomaisista talousvyöhykkeistään merioikeusyleissopimuksen mukaan, mutta kaikki maat eivät ole sopimusta vahvistaneet. Talousvyöhykkeen ulkopuolelle jäävä alue on aavaa merta.

Lähteet

Viitteet

Aiheesta muualla 

Kansainvälinen oikeus
Meritiede
Poliittinen maantiede
The Cinematic Orchestra

The Cinematic Orchestra on brittiläinen nu-jazzia ja elektronista musiikkia soittava yhtye. Sen perusti Jason Swinscoe vuonna 1999. Yhtyeellä on sopimus levy-yhtiö Ninja Tunen kanssa.

Diskografia

Studioalbumit

     
To Believe (2019)

Brittiläiset yhtyeet
Brittiläiset elektronisen musiikin yhtyeet
Brittiläiset jazzyhtyeet
Jaga Jazzist

Jaga Jazzist on norjalainen kokeellista jazzia soittava yhtye. Yhtyeellä on nykyisin sopimus levy-yhtiö Ninja Tunen kanssa.

Diskografia

Albumit
 (Thug Records)
 (Smalltown Supersound)
 (WEA International Inc.)
 (Ninja Tune)
 (Ninja Tune)
 (Ninja Tune)
 (Ninja Tune)
 (Brainfeeder)

EP:t
 (dBut)
 (WEA International Inc.)
 (Smalltown Supersound)
 Laboratories)
 (Ninja Tune)
 (Ninja Tune)

Norjalaiset yhtyeet
Norjalaiset jazzyhtyeet
Norjalaiset rockyhtyeet
Norjalaiset elektronisen musiikin yhtyeet
Nyerin piirikunta

Nyerin piirikunta on yksi Kenian aluehallinnon 47 piirikunnasta. Se sijaitsee maan keskiosissa; Mount Kenyan länsirinteet sijaitsevat piirikunnan itäosassa. Piirikunnan pinta-ala on 3 337 neliökilometriä ja väkiluku 693 558 (2009). Piirikunnan keskus on Nyerin kaupunki (63 626 as. vuonna 2009).  Se sijaitsee linnuntietä 97 kilometriä Nairobista pohjoiseen.

Nyerin piirikunta jakautuu paikallishallinnossa kuuteen vaalipiiriin (constituences), jotka voidaan jakaa edelleen äänestysalueisiin (ward).

Piirikunta kuuluu kenialaisen teen tuotantoalueisiin. Aberdarevuoriston itärinteet ovat osaksi piirikunnassa, samoin Mount Kenyan länsirinteet. Rinteiden alaosassa harjoitetaan teenviljelyä ja muuta maataloutta. Esimerkiksi laadukkaasta teestään tunnettu Ragatin teetehdas sijaitsee Nyerin piirikunnassa, Mount Kenyan lounaispuolella.

Piirikunnan nähtävyyksiin kuuluvat Aberdaren kansallispuisto ja Afrikan toiseksi korkein vuori Mount Kenya.

Lähteet

Aiheesta muualla

Nyeri County. County well know for farming.  (kenyacounty.co.ke)

Kenian piirikunnat
Nyandaruan piirikunta

Nyandaruan piirikunta on yksi Kenian aluehallinnon 47 piirikunnasta. Maaseutuvaltainen piirikunta sijaitsee Itä-Afrikan hautavajoaman itäisen haaran länsirinteessä, linnuntietä 50–150 kilometriä Nairobista pohjoisluoteeseen.

Nyandaruan piirikunnan pinta-ala on 3 304 neliökilometriä ja väkiluku 596 268 (2009). Piirikunnan keskus on Ol Kaloun pikkukaupunki.  Se sijaitsee linnuntietä noin 122 kilometriä Nairobista pohjoisluoteeseen.

Piirikunta jakautuu paikallishallinnossa viiteen vaalipiiriin (constituences), jotka voidaan jakaa edelleen 25 äänestysalueeseen (ward).

Maatalous muodostaa piirikunnan talouselämä perustan ja piirikunta tunnetaankin perunanviljelyalueena. Myös esimerkiksi matkailua ja uusiutuvaa energiantuotantoa pyritään kehittämään.Aberdarevuoriston länsirinteet sijaitsevat piirikunnassa. Piirikunnan nähtävyyksiin kuuluu Aberdaren kansallispuisto.

Lähteet

Aiheesta muualla

Nyandarua County. County well know for Potato farming.   (kenyacounty.co.ke)

Kenian piirikunnat
Murangan piirikunta

Murangan piirikunta tai Murang’an piirikunta on yksi Kenian aluehallinnon 47 piirikunnasta. Se sijaitsee Kenian keskiosissa, pääkaupunki Nairobin ja kenian korkeimman vuoren Mount Kenyan puolivälissä.

Murangan piirikunnan pinta-ala on 2 558,9 neliökilometriä ja väkiluku 942 581 (2009). Väkiluvun ennustetaan kasvavan noin 966 672 henkeen vuonna 2017. Väestön keskimääräinen vuotuinen tulotaso (PPP) oli 1 455,5 USD vuonna 2012 (lähellä Kenian keskiarvoa 1 436 USD). 

Piirikunnan keskus on Muranga (Murang’a; 23 949 as. vuonna 2009).  Se sijaitsee linnuntietä 73 kilometriä Nairobista koilliseen.

Piirikunta jakautuu paikallishallinnossa seitsemään vaalipiiriin (constituences), jotka voidaan jakaa edelleen 35 äänestysalueseen (electoral ward).

Piirikunta kuuluu kenialaisen teen tuotantoalueisiin. Aberdarevuoriston itärinteet laskeutuvat osaltaan piirikuntaan ja rinteiden alaosassa harjoitetaan teenviljelyä ja muuta maataloutta. Enemmistöllä väestöstä on pieni maaomistus. Viljelykasveja ovat esimerkiksi tee, kahvi, avocado, mango, banaani, vihannekset, juurekset.

Lähteet

Aiheesta muualla

Muranga County. County well know for farming.   (kenyacounty.co.ke)

Kenian piirikunnat
Kirinyagan piirikunta

Kirinyagan piirikunta on yksi Kenian aluehallinnon 47 piirikunnasta. Se sijaitsee Kenian keskiosissa, Arfikan toiseksi korkeimman vuoren, Mount Kenyan (5 199 m) etelärinteellä, 1 158–5 380 metrin korkeudella merenpinnasta.

Kirinyagan piirikunnan pinta-ala on 1 479 neliökilometriä ja väkiluku 528 054 (2009). Väkiluvun ennakoidaan kasvavan noin 595 379:ään vuonna 2017. Piirikunnan keskus on Kerugoyan pikkukaupunki (16 369 as. vuonna 2009).  Se sijaitsee linnuntietä noin 102 kilometriä Nairobista pohjoiskoilliseen.

Piirikunta jakautuu paikallishallinnossa neljään vaalipiiriin (constituences: Mwea, Ndia, Kirinyaga Central ja Gichugu), jotka voidaan jakaa edelleen 20 äänestysalueeseen (ward).

Piirikunnassa on kuusi Tanajoen vesistöön kuuluvaa sivujokea, jotka kuljettavat sadevesiä ja Mount Kenian sulamisvesiä Intian valtamereen laskevaan Tanajokeen. Vesiä käyteään myös maatalouden kasteluvetenä kanavaverkostojen välityksellä.

Piirikunta kuuluu Mount Kenyan eteläiseen teealueeseen. Esimerkiksi useita Kangaitan ortodoksisella menetelmällä tuotettuja teelaatuja arvostetaan.

Lähteet

Aiheesta muualla

Kirinyaga County. County well know for Mount Kenya.   (kenyacounty.co.ke)

Kenian piirikunnat
Embun piirikunta

Embun piirikunta on yksi Kenian aluehallinnon 47 piirikunnasta. Se sijaitsee maan keskiosissa, Afrikan toiseksi korkeimman vuoren, Mount Kenyan (5 199 m) kaakkoisrinteellä.

Embun piirikunnan pinta-ala on 2 818 neliökilometriä ja väkiluku 516 212 (2009),  ja 543 221 (2013). Piirikunnan keskus on Embun kaupunki (35 736 as. vuonna 2009). Se sijaitsee linnuntietä noin 109 kilometriä Nairobista koilliseen.

Piirikunta jakautuu paikallishallinnossa neljään vaalipiiriin (constituences: Manyatta, Mbeere North, Mbeere South, Runyenjes), jotka voidaan jakaa edelleen 20 äänestysalueeseen (electoral ward).

Piirikunta kuuluu Mount Kenyan teentuotantoalueeseen. maatalousvaltaisessa piirikunnassa tuotetaan myös kahvia, puuvillaa, pähkinöitä (Macadamia nuts), maissia, papuja, hirssiä, durraa, perunoita, kassavaa, jamssia ja hedelmiä. Seudulla kasvatetaan karjaa, vuohia, lampaita, siipikarjaa ja sikoja. Maatalouden kasteluvettä saadaan Tana-joen vesistön joista, lähteistä ja kaivoista. Piirikunta tarjoaa turisteille nähtävää muun muassa Mount Kenyan ja muiden luonnonkohteiden tiimoilta. Piirikunnassa sijaitsee muutamia vesivoimaloita patoineen.

Lähteet

Aiheesta muualla

Embu County. County well know for Hydroelectric Dams.   (kenyacounty.co.ke)

Kenian piirikunnat
Porsche Macan

Porsche Macan (Type 95B) on saksalaisen Porschen vuodesta 2014 lähtien valmistama crossover-tyyppinen henkilöauto. Malli esiteltiin Los Angelesin ja Tokyon autonäyttelyissä 2013 ja sen myynti Euroopassa käynnistyi keväällä 2014. Macan on merkin ensimmäinen malli segmentissään. Mallinimi Macan juontaa juurensa indonesian kielen sanasta tiikeri. Kaikki Porsche Macanit varustetaan turboahdetuilla moottoreilla.

Vuoden 2014 Euro NCAP -kolaritestistä Macan sai tulokseksi täydet viisi tähteä.

Kehitystyö ja tausta 

Valmistaja kertoi Macanista ensi kerran kehitysprojektina marraskuussa 2010 ja ilmoitti hankkeesta virallisesti maaliskuussa 2011. Macanin tuotanto tapahtuu Leipzigissä rinnakkain Panameran ja Cayennen kanssa. PDK-Kaksoiskytkinvaihteistolla varustettu Macan on positioitu urheilullisemmaksi kuin mukavuuspainotteisempi isoveljensä Cayenne. 

Teknisesti Porsche Macan perustuu väljästi Audi Q5:n, jakaen alustarakenteistaan yhden kolmanneksen tämän kanssa. Akseliväli ja jousitusratkaisut ovat vastaavat kuin Audissa, mutta moottorit, vaihteisto, jousituksen asetukset, sisusta ja kori ovat Porschen tarpeita varten suunnitellut. Auto on myös hieman pitempi ja leveämpi (43 mm/36 mm) kuin Q5.

Moottorit ja suorituskyky 

Ensimmäisenä Porsche-mallistona kautta historian, kaikki Macanit ovat varustettuja ahdetuilla moottoreilla. Moottorivalikoima käsittää yhden 4-sylinterisen rivimoottorin (ei Suomen tuontivalikoimassa) sekä kolme V6-moottoria, joista yksi on dieselkäyttöinen. 

 Huomiolista

Lähteet

Aiheesta muualla 

Macan
J-segmentin autot
2010-luvun autot
2020-luvun autot